Farfalla ferulaghja

U macaone corsu 250px Papilio hospiton Classificazione scentifica Regnu Animalia Imbracamentu Arthropoda Classa Insecta Ordine Lepidoptera Famiglia Papilionidae Generu Papilio Nomu binuminale  Papilio hospiton Gené, 1839 250px

U macaone corsu (o Macaonu corsu) (Papilio hospiton) hè una spezia di farfalla chì face parte di a famiglia di e Papilionidae.

Descrizzione
Hè una farfalla maiò, incù una apertura alare massima di 8 o 10 centimi. Per via di quessa l'adulti si vedenu è si scontranu à spessu in a natura, da maghju à ghjugnu. L'ale da daretu di u macaone corsu anu spezia di coda. Sò di culore neru, adurnate di mutivi gialli vivi è di machje bianche. I masci prisentanu ancu una fascia turchina caratteristica annantu à e so ale pustiriore.Ci hè pocu dimurfisimu sessuale è u masciu è a femina sò guasi listessi. U macaone corsu bula lestru è ùn hè micca cusì faciule d'ussirvà la annantu à un fiore.

Per u più, si trova annantu à a ferula, da u livellu di u mare, insin'à 2000 metri.Cites (2015).

U brugu
I brughi sò verdi, incù anelli neri pichjulati di giallu. U brugu si nutrisce di cinqui pianti:
 a ferula (Ferula comunis)
 a ruta corsa (Ruta corsica)
 a pastinaccia (Pastinaca latifolia)
 Peucedanum officinale paniculatum
 è Laserpitium halleri cynapiifolium.

Differenze incù u macaone cumunu
U macaone corsu s'assumiglia assai à u macaone cumunu. E dui farfalle si ponu cunfonde. Ma esistenu qualchì differenze. Ci hè una grande tacca rossa in a coda ind'è u macaone cumunu. Invece, ind'è a maccaone corsu, 'ssa tacca hè più chjuca è chjirchjata nera. È a coda di u macaone corsu hè più corta ch'è quella di u macaone cumunu.

Accade ch'ellu ci fusi un'ibridazione trà u macaone corsu è macaone cumunu. Ma l'esemplari chì nascenu di 'ssa ibridazione sò sterili.

Biolugia
Papilio hospiton hè un farfalla diurna, attiva per u più mentre i mesi d'istate. Si nutrisce di u nettare di i fiori, in particulare di e piante di a famiglia di l'Apiaceae è l'Asteraceae. E femine facenu i so ovi annantu à piante ospite specifiche, tale u finochju selvaticu (Foeniculum vulgare) è u finuchjettu (Anethum graveolens). I bruchi si sviloppanu nutriscendu si di e casce di 'sse piante. 

Endemismu
Hè una spezia endemica di a Corsica è di a Sardegna. 
 In Corsica 
U maccaone corsu hè cumunu in Corsica. Si scontra in l'isula sana. Per u più, si trova ind'ellu ci hè a ferula, da u livellu di u mare sin'à 700 metri. Più in sù, si pò truvà annantu à a Ruta corsa o à parte da 800 metri, annatu à Peucedanum paniculatum.Ruiz (2015). Hè à un'altezza media di 400-500 metri ch'ellu hè u più abundante.Ruiz (2015). Esiste dinù in Corsica u maccaone cumunu. Parechji siti impurtanti per u maccaone corsu in Corsica sò: l'Agriate, u Cuscione è l'Alcudine.

 In Sardegna
In Sardegna si scontra per u più annantu à a ferula. Si trova in tutta l'isula è hè abundate in particulare in l'areale di Montimannu.Cites (2015). Si trova dinù annantu à Ruta lamarmorae, ma raramente è solu à altezze superiore à i 1400 m in i Monti di u Gennargentu. 

Hè statu ossirvatu ch'è l'areale di a ferula era in calata.

Tassonumia
Papilio hospiton hè ancu cunnisciutu sottu u nome di Macaone di Corsica o Macaone corsu. Hè statu discrittu per a prima volta da l'entomologu francese Jean-Baptiste Alphonse Dechauffour sz Boisduval in u 1833. Appartene à a sottufamiglia di i Papilioninae è à u generu Papilio. 

 Prutizzione 
Papilio hospiton hè cunsideratu cum'è una spezia in priculu criticu d'estinzione sient'è l'Unione internaziunale per a cunsirvazione di a natura (UICN). A so pupulazione hè in declinu per causa di a distruzzione di u so ambiente naturale, di a frammintazione di e pupulazione è di a racolta eccessiva per u cummerciu di l'insetti. Misure di cunsirvazione sò messe in piazza per pruteghje 'ssa spezia, in particulare a criazione di riserve naturale è a sensibilisazione di u publicu à a so impurtanza eculogica. Difatti, u macaone corsu hè prutettu à parechji livelli:
 a cunvinzione internaziunale di Washington (CITES) chì interdisce u cummerciu di e spezie di fauna è di flora minacciate di sparizione.
 a cunvinzione di Berna
 a dirittiva Habitat
 in Francia, hè scrittu annantu à lista d'insetti prutetti di l'arristatu di u 3 aostu 1979

Note

Bibliugrafia
 Papilio hospiton, 2015, studiu CITES, Unione Europea
 Maria Cecilia Ruiz, Farfalle, Offiziu di l'Ambiente di Corsica 
 Berquier C. & Andrei-Ruiz M.-C., Lista Rossa regiunale di e Farfalle diurne è Zygene di Corsica, Corti: Edizione di l'Uffiziu di l'Ambiente di a Corsica, 2017

 Liami 
 Papilio hospiton, SardegnaForeste
 Papilio hospiton, INPN (in francese) 
 Papilio hospiton (in inglesu)
 Insetti, Papilio hospiton (in talianu)

 Da vede dinù 
 u maccaone
Farfalla cardaghja
Farfalla finuchjaghja
Limenitis reducta

Altri prugetti
 20px|link= Papilio hospiton annantu à Wikimedia Commons.

Categoria:Papilionidae
Categoria:Fauna di Corsica